חוק הכניסה לישראל (תיקון מס' 36), התשפ"ג-2023
הצעת חוק ממשלתית, הכנסת ה-25
פורסם: ספר החוקים, חוברת 3027, עמ' 62, 2023-02-22T00:00:00+02:00
נקבע כי אחראי על כלי הסעה, העתיד להגיע לישראל או לצאת ממנה, יעביר לרשות האוכלוסין וההגירה את הפרטים המופיעים במסמכי הנסיעה של האנשים העומדים להגיע לישראל או לצאת ממנה על אותו כלי הסעה, את מועד הגעתם לישראל, נקודת מוצאם או מועד יציאתם מישראל ויעדם. 
עוד נקבע כי במקרה שיימצא בבדיקות המקדימות כי אדם לא מורשה להיכנס לישראל או לצאת ממנה, רשאי קצין ביקורת הגבולות להעביר הודעה על כך לאחראי על כלי ההסעה, ובהינתן לו הודעה כאמור, יהיה עליו להימנע מלהובילו לישראל או ממנה, לפי העניין, אלא אם מדובר בכניסה לישראל של אזרח, תושב או אדם בעל אשרת חוזר בתוקף.
כמו כן, נקבע כי המידע יישמר בידי רשות האוכלוסין וההגירה למשך 90 ימים ובסופם יימחק. במהלך תקופה זו, רשאית רשות האוכלוסין להעביר את המידע לגורמים המנויים בתוספת הראשונה לחוק. רשות האוכלוסין ומי שהעבירה לו מידע לפי חוק זה רשאים שלא למחוק מידע לגבי אדם מסוים למטרות אכיפת החוק או ניהול הליכים שהמדינה צד להם.